**CONTRACT DE MANDAT**

**nr.** ................... **din data de .................**

**Art. 1. Părţile**

**Societatea \_\_\_\_\_\_\_\_\_\_\_\_\_\_\_ S.A.,** cu sediul social în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată la Oficiul Registrului Comerțului sub nr. \_\_\_\_\_\_\_\_\_\_, având CUI \_\_\_\_\_\_, reprezentată prin **Domnul/Doamna ................................**, cetățean român, identificat cu ...... nr. ................, eliberată de ................................................, la data de ......................., CNP .............................., în calitate de Președinte al Consiliului de Administrație al \_\_\_\_\_\_\_\_\_\_\_\_ – SA, împuternicit prin Hotărârea CA nr....../.............., denumită în continuare „**Mandantul**” sau „**Societatea**” sau „**\_\_\_\_\_\_\_ S.A.”**

**și**

**Domnul/Doamna .................................**, cetățean român, domiciliat în .................................................................., identificat cu CI seria ...... nr. ................, eliberată de ......................, la data de ............................., CNP ............................., denumit în continuare “**Mandatarul**” sau “**Directorul General**”,

denumite în continuare în mod individual “Partea” şi în mod colectiv “Părţile”

Având în vedere următoarele:

1. Hotărârea Consiliului de Administraţie al Societăţii (”**Consiliul de Administraţie**”) nr. ..... din .................., prin care este numit domnul/doamna ...................... în funcția de Director General, pentru un mandat începând cu data semnării prezentului contract, până la ..................., care se corelează cu durata mandatelor membrilor Consiliului de Administrație;
2. Domnul/Doamna ........................... a acceptat în mod expres să dețină și să exercite funcția de Director General al Societăţii, conform Declarației pe proprie răspundere autentificată la ........................ cu nr. ..... din ........................;
3. Potrivit art. 143 alin. (1) din Legea 31/1990, republicată, cu modificările și completările ulterioare, **Consiliul de Administrație** poate delega conducerea societății unuia sau mai multor directori, numind pe unul dintre ei director general, iar potrivit alin. (4) al aceluiaşi articol în cazul societăților pe acțiuni ale căror situații financiare anuale fac obiectul unei obligații legale de auditare financiară, delegarea conducerii societății în conformitate cu alin. (1) este obligatorie;
4. Potrivit art. 35 alin. (1) din OUG nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare, aduse de Legea nr. 187/2023, în cazul societăților administrate potrivit sistemului unitar, consiliul de administrație deleagă conducerea societății unuia sau mai multor directori, numindu-l pe unul dintre ei director general;
5. Potrivit prevederilor Hotărârii de Guvern nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice

În temeiul art. 2009 și următoarele din Codul civil, al Legii nr. 31/1990 privind societăţile, republicată, cu modificările și completările ulterioare și ale OUG nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare, aduse de Legea nr. 187/2023 și potrivit prevederilor Hotărârii de Guvern nr. 639/2023, Părţile au convenit încheierea prezentului contract de mandat (denumit în continuare „Contractul”), obligându-se în termenii şi condiţiile acestuia.

**Art. 2. Durata Contractului de mandat**

2.1 Prezentul Contract își produce efecte de la data semnării prezentului contract până la data de ................... sau, după caz, până la data apariției unei cauze legale sau convenționale de încetare a prezentului mandat.

2.2 Mandatul se poate reînnoi numai dacă sunt îndeplinite cerințele stabilite de lege și de Statut.

**Art. 3. Obiectul Contractului de mandat**

3.1 Obiectul prezentului contract constă în stabilirea cadrului convenţional privind încredinţarea şi exercitarea funcţiei de Director General în baza delegării de către Consiliul de Administraţie al Societăţii, către Directorul General, a unora dintre atribuţiile de conducere ale acestui organ de gestiune, în limitele permise de lege, de Statutul \_\_\_\_ S.A. şi de Hotărârile Consiliului de Administraţie, în scopul realizării obiectului de activitate al societăţii, mai puţin competenţele expres rezervate de lege şi/sau de Statut, aferente Adunării Generale a Acţionarilor și Consiliului de Administrație.

**Art. 4. Limitele mandatului**

4.1 Limitele generale ale mandatului sunt cele stabilite de dispozițiile legale incidente, ale actului constitutiv și cele prevăzute în prezentul contract.

4.2 Limitele speciale ale mandatului sunt cele stabilite de mandant prin hotărâri scrise și comunicate mandatarului.

4.3 Limitele legale ale mandatului se completează cu cele convenționale stabilite prin prezentul contract de mandat, prin hotărâri ale Mandantului sau hotărâri ale Adunării Generale a Acționarilor.

4.4 În caz de dubiu cu privire la întinderea mandatului acesta se interpretează restrictiv.

4.5 Limitele dreptului de reprezentare, precum și limitele dreptului de delegare al dreptului de reprezentare al mandatului sunt cele stabilite prin dispozițiile legale incidente, actul constitutiv, hotărârile mandatului și cele din prezentul contract.

**Art.5. Remunerația Mandatarului**

5.1 Pachetul de remunerație totală anuală a Directorului General al \_\_\_\_\_\_ S.A. este compus din următoarele trei componente:

a) Componenta financiară fixă, care constă într-o indemnizație fixă lunară;

b) Componenta financiară variabilă, care constă într-o indemnizație variabilă anuală;

c) Componenta non-financiară, care constă într-un pachet de compensații și beneficii.

5.2 Indemnizația fixă lunară brută este în cuantum de ............... lei, reprezentând 6 medii pe ultimele 12 luni ale câștigului salarial mediu brut lunar pentru activitatea desfășurată conform obiectului principal de activitate înregistrat de societate, la nivel de clasă conform clasificației activităților din economia națională, comunicat de Institutul Național de Statistică anterior numirii. Această valoare este revizuibilă anual, în funcție de evoluția la finele fiecărui an de mandat a mediei pe cele 12 luni anterioare a câștigului salarial mediu brut pentru activitatea desfășurată conform obiectului principal de activitate înregistrat de societate, la nivel de clasă conform clasificației activităților din economia națională, comunicat de Institutul Național de Statistică. Revizuirea anuală a acestei componente financiare fixe nu va depinde de rezultatul evaluării anuale a performanței Directorului General. Revizuirea va fi consemnată în Act Adițional la prezentul contract.

5.3 Componenta financiară variabilă a remunerației are la bază indicatorii de performanță financiari și nefinanciari, negociați și aprobați de autoritatea publică tutelară, diferiți de cei aprobați pentru administratorii neexecutivi, determinați cu respectarea metodologiei aprobate prin ordin comun de Ministerul Finanțelor și Secretariatul General al Guvernului. Această componentă se revizuiește anual, în funcție de nivelul de realizare a obiectivelor cuprinse în planul de administrare și de gradul de îndeplinire performanță aprobați de Consiliul de Administrație în forma în care au fost avizați de AMEPIP, anexă la contractul de mandat. Valoarea componentei financiare variabile și modalitatea de plată se vor stabili ulterior, prin act adițional, cu încadrarea în bugetul de venituri și cheltuieli al societății.

5.4 Pachetul de compensații și beneficii acordat mandatarului, care nu variază în funcție de performanța evaluată a mandatarului, include:

1. Un fond de reprezentare asociat unui card de debit, în cuantum de ........ lei anual care acoperă decontarea cheltuielilor de delegare, cazare, diurnă, transport, inclusiv alte cheltuieli asimilate transportului (taxă autostradă, pod, bilete de călătorie în interiorul orașului etc.) și a altor cheltuieli (cheltuieli de protocol în limita BVC anual), pentru deplasările în interes de serviciu în țară și în străinătate, în interesul Societăţii, în limitele stabilite prin cadrul legal incident și în limita bugetului de venituri și cheltuieli, în condițiile legii, conform Anexei 1d, alin. 4, subpunctul b) din H.G. nr. 639/2023;
2. Asigurarea de răspundere profesională, conform Anexei 1d, alin. 4, subpunctul c) din H.G. nr.639/2023;
3. Un program anual de formare profesională în domeniul guvernanței corporative/ al managementului, conform Anexei 1d, alin. 4, subpunctul e) din H.G. nr.639/2023;
4. Un autoturism cu conducător auto (angajat al Societății) și carburantul aferent, în cota lunară prevăzută de dispozițiile legale în vigoare, conform Anexei 1d, alin. 4, subpunctul e) din H.G. nr.639/2023;
5. Telefon mobil și abonament în limita prevederilor legale, la operatorul de telefonie mobilă cu care Societatea are încheiat contract de prestări servicii, conform Anexei 1d, alin. 4, subpunctul e) din H.G. nr.639/2023;
6. Tabletă/notebook, acces nelimitat la mijloacele de comunicare ale Societăţii (telefonie fixă, fax etc.) transfer de date mobile şi orice alte facilităţi de comunicare suportate de Societate, pentru a fi întrebuinţate în activitatea curentă a Mandatarului, în conformitate cu reglementările interne ale Societății și cu modificările aduse acestora, conform Anexei 1d, alin. 4, subpunctul e) din H.G. nr.639/2023;

5.5 În cazul în care Mandatarului i se încredințează pe perioada exercitării întregului mandat atribuții care corespund unui alt post de director sau manager al societății, acesta are dreptul la o indemnizație fixă lunară suplimentară în cuantum de 50% din indemnizația fixă lunară atribuită conform prevederilor art. 5.2 din prezentul contract de mandat.

**Art. 6. Drepturile și obligațiile Mandatarului**

**6.1. Drepturile Mandatarului**

6.1.1 În conformitate cu prevederile art. 38, alin (2) din Ordonanța de Urgență a Guvernului nr. 109/2011, să primească o indemnizație fixă lunară și o indemnizație variabilă și un pachet de compensații și beneficii conform prevederilor art. 5 pentru executarea mandatului.

6.1.2 Mandatarul are dreptul de a fi informat de îndată și în scris cu privire la orice măsură adoptată de Consiliul de Administrație cu privire la prezentul contract sau cu privire la orice act sau fapt având legătură cu prezentul contract.

6.1.3 Mandatarul are dreptul de a utiliza infrastructura Societății (sedii, echipamente informatice, alte mijloace fixe sau elemente de infrastructură) în vederea exercitării mandatului său.

6.1.4 Mandatarul are dreptul de a solicita diurna, decontarea cheltuielilor de deplasare, cheltuielilor de cazare, precum și a altor cheltuieli realizate în interesul Companiei, care sunt cuprinse în fondul de reprezentare prevăzut la art. 5.4 și pentru care va prezenta, când este necesar, documente justificative.

6.1.5 Mandatarul are dreptul de a reprezenta și angaja \_\_\_\_\_\_\_\_\_ S.A., în limitele prevăzute în Statut, în prezentul Contract de mandat și reglementărilor și dispozițiilor legale în vigoare.

6.1.6 Mandatarul are dreptul de a avea acces la orice informație cu privire la activitatea \_\_\_\_\_\_\_\_\_ S.A., având acces la toate documentele privind operațiunile acesteia în condițiile legii. Divulgarea oricăror informații clasificate se va efectua doar în conformitate cu prevederile legale specifice aplicabile.

6.1.7 Mandatarul are dreptul de a fi asigurat pentru răspundere profesională. Termenii și condițiile specifice corespunzătoare asigurării pentru răspundere profesională vor fi aprobate de către Consiliul de Administrație, în termen de 45 de zile, fiind suportate de către Mandant.

6.1.8 Mandatarul are dreptul de a duce la bun sfârșit prezentul mandat și în cazul în care Societatea fuzionează cu/este achiziționată de o altă Societate. Încetarea prezentului Contract într-o astfel de situație de către Societate se va considera fără justă cauză, ceea ce va îndreptăți mandatarul la plata sumelor specificate la art. 7.2.3 din prezentul Contract de mandat.

**6.2. Obligațiile Mandatarului**

6.2.1 Mandatarul este însărcinat cu îndeplinirea tuturor actelor necesare și utile pentru realizarea obiectului de activitate al \_\_\_\_\_\_\_\_\_ S.A., cu excepția celor aflate în competența Adunării Generale a Acționarilor și Consiliului de Administrație.

6.2.2 Mandatarul are obligația de a-și exercita mandatul cu prudența și diligența unui bun proprietar, cu loialitate, în interesul \_\_\_\_\_\_\_\_\_ S.A. și al acționarilor.

6.2.3 Mandatarul nu încalcă obligația prevăzută la art. 6.2.2 dacă la momentul luării unei decizii de afaceri este în mod rezonabil îndreptățit să considere că acționează în interesul \_\_\_\_\_\_\_\_\_ S.A. și pe baza unor informații de afaceri.

6.2.4 Mandatarul are obligația ca în termen de 60 de zile de la numirea sa și a Directorului General al Societății să elaboreze și să prezinte mandantului, împreună cu acesta, un plan de management care să completeze planul de Administrare al Consiliului de Administrație, așa cum este prevăzut de art. 13 alin. (1), respectiv de art. 30 alin. (1) din Ordonanța de urgență a Guvernului nr. 109/2011.

6.2.5 Negocierea indicatorilor cheie de performanță cu Consiliul de Administrație al \_\_\_\_\_\_\_\_\_ S.A. în termenul prevăzut de art. 13 alin. (4), respectiv de art. 30 alin. (4) din Ordonanța de Urgență a Guvernului nr. 109/2011.

6.2.6 În vederea desfășurării activității mandatarului, Societatea îi va pune acestuia la dispoziție infrastructura, echipamentul și mijloacele necesare, inclusiv spațiu de birou, echipament de birotică și consumabilele necesare. Mandatarul își poate desfășura activitatea atât la sediul Societății, cât și din altă locație dorește, cu respectarea procedurilor legislației aplicabile cu cele ale Actului Constitutiv al Societății.

6.2.7 Mandatarul care are într-o anumită operațiune, direct sau indirect, interese comune intereselor \_\_\_\_\_\_\_\_\_ S.A. trebuie sa înștiințeze Consiliul de Administrație și Adunarea Generală Extraordinară a \_\_\_\_\_\_\_\_\_ S.A. și să nu ia parte la nicio deliberare privind această operațiune. Aceeași obligație o are Mandatarul în cazul în care, într-o anumită operațiune, știe că sunt interesați soția, rudele sau afinii până la gradul al II-lea inclusiv, plus persoana cu care s-a aflat în raporturi comerciale în ultimii 5 ani. Mandatarul care nu a respectat prevederile prezentului alineat va răspunde de daunele ce au rezultat pentru \_\_\_\_\_\_\_\_\_ S.A..

6.2.8 În exercitarea funcției sale conform prezentului Contract de mandat, Mandatarul se subordonează Adunării Generale a Acționarilor a \_\_\_\_\_\_\_\_\_ S.A. și a Consiliului de Administrație, în conformitate cu prezentul Contract de mandat și cu Actul Constitutiv \_\_\_\_\_\_\_\_\_ S.A..

6.2.9 Mandatarul își va executa sarcinile în conformitate cu cele mai ridicate standarde profesionale stabilite pentru acest tip de activitate și cu prevederile prezentului Contract de mandat. Mandatarul va acționa în orice moment în interesul \_\_\_\_\_\_\_\_\_ S.A..

6.2.10 Mandatarul va respecta orice cerință referitoare la etică, conflict de interese și alte obligații prevăzute de legislația aplicabilă în legătură cu funcția sa de Director General al \_\_\_\_\_\_\_\_\_ S.A. și va determina orice părți aflate în legătură cu acesta sa respecte obligațiile respective.

6.2.11 Mandatarul se va conforma în totalitate obligațiilor de neconcurență, prevăzute în Anexa 2.

6.2.12 În vederea îndeplinirii sarcinilor sale prevăzute de prezentul Contract de mandat, Statutul \_\_\_\_\_\_\_\_\_ S.A. și Legea societăților nr. 31/1990 – republicată, cu modificările și completările ulterioare, Mandatarul:

i. va răspunde de adoptarea măsurilor necesare în legătură cu conducerea \_\_\_\_\_\_\_\_\_ S.A.;

ii. va servi cât mai bine și cu toate interesele\_\_\_\_\_\_\_\_\_ S.A., folosind toate abilitățile sale și va depune toate eforturile în vederea promovării intereselor Societății;

iii. nu va efectua sau nu va determina, în niciun moment, declarații nereale sau înșelătoare cu privire la \_\_\_\_\_\_\_\_\_ S.A. sau la activitatea sa, ori în legătură cu furnizarea serviciilor sau oricăror produse sau servicii proiectate, fabricate, distribuite sau furnizate de Societate.

6.2.13 Mandatarul are obligaţia să aducă la îndeplinire obiectivele și indicatorii de performanță stabiliți.

6.2.14 Să participe la ședintele Consiliului de Administrație și ale Adunărilor Generale ale Acționarilor, dacă este solicitat/invitat.

6.2.15 Să participe la cel puțin un program de formare profesională continuă/an în domeniul de activitate al întreprinderii publice, guvernanței corporative, management, precum și în orice alte domenii relevante pentru întreprinderea publică, conform Anexei 1d, alin. 4, subpunctul l) din H.G. nr. 639/2023.

6.2.16 Să respecte dispozițiilor legale și statutare privind creditarea și încheierea de acte juridice cu întreprinderea publică conform Anexei 1d, alin. 4, subpunctul r) din H.G. nr. 639/2023.

6.2.17 Înainte de a fi numit Director General al Societății, acesta va aduce la cunoştinţă Consiliului de Administraţie aspectele relevante prevăzute la art. 15315 și 15316 ale Legii nr. 31/1990, pe baza unei declaraţii pe proprie răspundere.

6.2.18 Alte obligații prevăzute de lege, actul constitutiv și regulamentele interne adoptate la nivelul întreprinderii publice conform Anexei 1d, alin. 4, subpunctul s) din H.G. nr. 639/2023.

**Art. 7 Drepturile și obligațiile Mandantului**

**7.1. Drepturile Mandantului**

7.1.1 De a solicita informații, rapoarte și alte documente cu privire la îndeplinirea mandatului;

7.1.2 De a negocia indicatorii-cheie de performanță în termenul prevăzut de lege;

7.1.3 De a evalua activitatea pe baza indicatorilor-cheie de performanță aprobați, anexă la contract;

7.1.4 De a promova acțiunea în răspundere și acțiunea în despăgubiri pentru daunele cauzate întreprinderii prin încălcarea îndatoririlor prevăzute de lege și actul constitutiv;

7.1.5 De a pretinde Mandatarului să-și îndeplinească toate obligațiile profesionale stipulate în legislația în vigoare, Statutul, hotărârile Adunării Generale a Acționarilor, Consiliului de Administrație și prezentul Contract de mandat;

7.1.6 În activitatea de urmărire lunară a bunei execuții a prezentului Contract de mandat, are dreptul sa solicite să i se prezinte, lunar, trimestrial sau ori de cate ori solicita, situațiaeconomico-financiară și orice alte documente.

7.1.7 Alte drepturi prevăzute de lege, actul constitutiv și regulamentele interne adoptate la nivelul întreprinderii publice.

**7.2 Obligațiile Mandantului**

7.2.1 Să efectueze plata integrală și la timp a remunerației fixe și variabile și a celorlalte elemente ale pachetului de remunerație prevăzute în art. 5 din prezentul Contract de mandat.

7.2.2 Să asigure condițiile pentru ca directorul să își desfășoare activitatea prin deplina libertate a acestuia în exercitarea mandatului, în condițiile legii și ale Statutului \_\_\_\_\_\_\_\_\_ S.A..

7.2.3 Să efectueze plata de daune-interese în cazul revocării fără justă cauză, cu excepția situațiilor prevăzute la [art. 13 alin. (5)](https://legislatie.just.ro/Public/DetaliiDocumentAfis/268345), art. 30 alin. (3^3) din Ordonanța de urgență a Guvernului nr. 109/2011 și [art. VII alin. (2) din Legea nr. 187/2023](https://legislatie.just.ro/Public/DetaliiDocumentAfis/272432) pentru modificarea și completarea [Ordonanței de urgență a Guvernului nr. 109/2011](https://legislatie.just.ro/Public/DetaliiDocumentAfis/268345) privind guvernanța corporativă a întreprinderilor publice, în cuantum de 36 de indemnizații lunare fixe și variabile prevăzute în codul acestui contract de mandat, conform Anexei 1d, alin. 4, subpunctul f) din H.G. nr. 639/2023.

7.2.4 Să efectueze plata de daune-interese pentru situația nerespectării sau respectării parțiale a obligațiilor Mandantului prevăzute în prezentul Contract de mandat, conform prevederilor legale în vigoare.

7.2.5 Să evalueze periodic activitatea Mandatarului conform prevederilor H.G. nr. 639/2023 și art. 16 din prezentul contract de mandat.

**Art. 8 Răspunderea părților**

8.1 Contractul de mandat cuprinde prevederi referitoare la răspunderea juridică a părților, exercitarea acțiunii în răspundere și a acțiunii în despăgubiri.

8.2 Părțile răspund pentru neîndeplinirea sau îndeplinirea necorespunzătoare a obligațiilor stabilite prin reglementările și dispozițiile legale, prevederile Statutului \_\_\_\_\_\_\_\_\_ S.A., hotărârile Adunării Generale a Acționarilor și ale Consiliului de Administrație, precum și a obligațiilor asumate prin prezentul Contract de mandat.

8.3 Părțile răspund civil, în condițiile legii, pentru daunele produse \_\_\_\_\_\_\_\_\_ S.A. în exercițiul prezentului mandat.

8.4 \_\_\_\_\_\_\_\_\_ S.A. nu răspunde pentru faptele comise de Mandatar prin depășirea atribuțiilor sale.

8.5 În cazul revocării fără justă cauză a Mandatarului, Mandantul va plăti Mandatarului daune-interese conform prevederilor art. 7.2.3 din prezentul Contract de mandat.

8.6 Cauzele de forță majoră, definite conform legii, exonerează părțile de răspunderea contractuală.

8.7 Dacă Mandantul a decis pornirea acțiunii în răspundere împotriva Mandatarului, Contractul încetează de drept de la data la care Mandatarul a fost notificat cu privire la acest aspect.

**Art. 9 Atribuțiile Directorului General**

9.1 Conduce și coordonează întreaga activitate a Societății.

9.2 Aduce la îndeplinire hotărârile Adunării Generale a Acționarilor și deciziile Consiliului de Administrație, adoptate în conformitate cu competențele rezervate acestora.

9.3 Aplică strategia și politicile de dezvoltare a Societății.

9.4 Angajează, promovează și concediază salariații Societății, în condițiile legii.

9.5 Numește, suspendă sau schimbă din funcție persoanele din conducerea structurilor societății, stabilindu-le acestora și remunerația, în conformitate cu politica salarială și statul de funcțiuni aprobat, în condițiile legii; Aprobă declanșarea procedurilor de recrutare și selecție pentru personalul sucursalelor în condițiile legii și ale procedurilor interne în vigoare. Împuternicește directorii sucursalelor să angajeze, să încheie  acte adiționale de modificare a contractelor individuale de muncă și să înceteze contractele individuale de muncă pentru angajații sucursalelor.

9.6 Negociază și încheie, în condițiile legii, contractele individuale de muncă;

9.7 Încheie acte juridice, în numele și pe seama Societății, prin care să dobândească, să înstrăineze, să închirieze, să schimbe sau să constituie în garanție bunuri aflate în patrimoniul Societății, a căror încheiere nu intra în sfera de competență de aprobare a Adunării Generale a Acționarilor sau, după caz, a Consiliului de Administrație;

9.8 Avizează și supune spre aprobare Consiliului de Administrație situațiile financiare precum și propunerea cu privire la distribuirea profitului rezultat din bilanțul exercițiului financiar, pe care intenționează să o prezinte Adunării Generale a Acționarilor.

9.9 Analizează și supune spre avizare Consiliului de Administrație proiectul de buget al societății, care urmează să fie supus aprobării Adunării Generale a Acționarilor.

9.10 Supune avizării Consiliului de Administrație materialele care urmează să fie supuse aprobării Adunării generale a acționarilor.

9.11 Analizează, avizează și supune spre avizare/aprobare Consiliului de Administrație programele de activitate (producție, cercetare – dezvoltare, inginerie tehnologică, investiții etc.).

9.12 Stabilește atribuțiile și responsabilitățile personalului cu funcții de conducere al structurilor direct subordonate.

9.13 Aprobă operațiunile de încasări și plăti, potrivit competențelor legale și prevederilor Actului Constitutiv.

9.14 Împuternicește directorii direcțiilor/directorii de sucursală să exercite punctual sau la nevoie unele atribuții din sfera sa de competență, conform prezentului Regulament de organizare și funcționare.

9.15 Stabilește structura organizatorică a Societății și numărul de posturi, normativul de constituire a compartimentelor funcționale și de producție, precum și actualizarea Regulamentului de organizare și funcționare a societății și a Regulamentului Intern, pe care le înaintează spre avizare/aprobare organelor statutare.

9.16 Stabilește și aprobă regulamente/proceduri, alte acte cu caracter de norme interne care reglementează activitățile Societății, potrivit prevederilor legale.

9.17 Stabilește tactica și strategia de marketing, în limitele politicii economice aprobată de AGA.

9.18 Îndeplinește alte atribuții prevăzute de acte normative, Actul Constitutiv al Societății, decizii ale Consiliului de Administrație și hotărâri ale Adunării Generale a Acționarilor.

**Art. 10. Condițiile modificării, încetării și reînnoirii mandatului**

10.1 Condițiile de modificare a contractului de mandat:

a) prin acordul părților exprimat printr-un act adițional încheiat cu respectarea condițiilor de fond și formă prevăzute de lege la încheierea acestuia;

b) ca urmare a modificărilor legislative de natură a afecta prevederile contractuale în vigoare;

10.1.1 Prevederile Contractului de mandat pot fi modificate, după o notificare prealabilă emisă de Partea interesată, cu acordul ambelor părți, prin act adițional.

10.2 Condițiile de încetare a contractului de mandat:

a) expirarea duratei pentru care a fost încheiat, dacă acesta nu a fost reînnoit în condițiile legii;

b) demisie;

c) decesul directorului;

d) neîndeplinirea indicatorilor-cheie de performanță înscriși în contractul de mandat, din motive imputabile directorului;

e) deschiderea procedurii insolvenței generale sau a falimentului;

f) încălcarea dispozițiilor legale privind conflictele de interese, incompatibilitățile, inclusiv a criteriilor de integritate prevăzute de Codul de etică al întreprinderii publice, a obligațiilor de neconcurență;

g) încălcarea obligațiilor de confidențialitate privind orice informație financiară și/sau comercială calificată ca fiind confidențială sau privilegiată potrivit normelor legale sau obligațiilor contractuale asumate de întreprinderea publică;

h) renunţarea Mandatarului la mandatul încredinţat, cu respectarea termenului de 60 de zile calendaristice, pentru notificarea prealabilă;

i) acordul Părţilor încheiat în formă scrisă;

j) intervenirea unui caz de incompatibilitate sau a unei interdicţii prevăzute de lege, constatat potrivit legii;

k) apariţia unei situaţii de Forţă Majoră sau caz fortuit care fac imposibilă continuarea executării prezentului Contract;

l) alte cauze prevăzute de lege.

 În cazul pornirii acțiunii în răspundere contra directorului, mandatul acestuia încetează de drept.

10.3 Reînnoirea mandatului în urma unui proces de evaluare prevăzut de Ordonanța de urgență a Guvernului nr. 109/2011 și de prezentele norme metodologice, cu modificările și completările ulterioare aduse de Legea nr. 187/2023 și ale H.G. nr. 639/2023.

**Art. 11 Obiective de performanță și indicatori-cheie de performanță, inclusiv cei pentru determinarea componentei variabile a remunerației, după caz, precum și condițiile de revizuire a acestora**

11.1 Obiectivele și indicatorii-cheie de performanță, avizați de AMEPIP sunt menționați în Anexa 1 la contract, precum și condițiile de revizuire a acestora.

**Art. 12 Criterii de integritate și etică**

12.1 Să respecte Codul de etică al Societății.

12.2 Să denunțe conflictele de interese, definite conform legislației în vigoare și conform reglementărilor interne ale Societății și să se abțină în mod documentat de la luarea deciziilor în cazul unui conflict de interese.

12.3 Să înștiințeze Consiliul de Administrație ori de câte ori, în anumite operațiuni, știe că sunt interesate soțul/soția sa, rudele ori afinii săi până la gradul al IV-lea inclusiv.

12.4 Să nu divulge informațiile confidențiale și sensibile și să le trateze cu discreția cuvenită și în conformitate cu mențiunile din contractul de mandat, dar și de deținerea și menținerea unei reputații profesionale excelente.

**Art. 13 Loialitate**

13.1 Mandatarul are obligația ca pe întreaga perioadă de exercitare a mandatului să nu exercite nicio altă activitate în beneficiul unor entități juridice concurente sau care au același domeniu de activitate sau care se află în relații de afaceri cu Mandantul.

13.2 Mandantul are dreptul de a-și exprima dorința de a activa oricând pe perioada exercitării mandatului, sau cel târziu la finele acestuia, clauza de neconcurență a Mandatarului.

13.3 În cazul în care Mandantul activează clauza de neconcurență, Mandatarul, ulterior încetării mandatului de Director General, nu va putea întreține relații de afaceri cu entități juridice concurente sau care au același domeniu de activitate cu \_\_\_\_\_\_\_ S.A., pe o perioadă de cel mult 24 de luni de la încetarea prezentului Mandat.

13.4 În cazul în care activează clauza de neconcurență, Mandantul va plăti Mandatarului la finele contractului de mandat, într-o singură tranșă, o sumă egală cu 24 de câștiguri salariale medii brute pe ramură, raportate la INS, pe ultimele 12 luni, calculate la data efectuării plății.

**Art. 14 Neplata/Restituirea componentei variabile a remunerației**

14.1 În cazul în care plata componentei variabile a remunerației a devenit excesiv de oneroasă din cauza unor împrejurări excepționale a căror întindere nu a fost și nici nu putea fi avută în vedere de către părți la încheierea contractului de mandat, întreprinderea publică este îndreptățită să ceară adaptarea rezonabilă și echitabilă a contractului de mandat. În cazul în care părțile nu convin adaptarea contractului, întreprinderea publică este îndreptățită să sesizeze instanța potrivit dispozițiilor art. 1.271 din Legea nr. 287/2009 privind Codul civil, republicată, cu modificările și completările ulterioare.

14.2 Contractul de mandat se adaptează și în cazul în care plata componentei variabile a remunerației pune în pericol capitalizarea întreprinderii publice.

14.3 În cazul în care componenta variabilă este acordată pe baza unor date incomplete sau incorecte, Mandatarul are obligația să restituie sumele primite necuvenit, în caz contrar întreprinderea publică fiind obligată să introducă acțiunea de restituire.

**Art. 15 Clauze de confidențialitate, în timpul și după exercitarea Mandatului**

15.1 Astfel cum este folosit în prezentul Contract de mandat, termenul "Clauze de confidențialitate" înseamnă și include:

15.1.1 termenii contractului și orice informații cu privire la partenerii de afaceri, clienții, agenții, salariații, antreprenorii, investitorii sau furnizorii \_\_\_\_\_\_\_\_\_ S.A., precum și condițiile în baza cărora \_\_\_\_\_\_\_\_\_ S.A. desfășoară activități economice cu fiecare dintre aceste persoane;

15.1.2 programe de calculator (inclusiv codul sursa și codul de obiect) sau programul soft dezvoltat, modificat sau folosit de \_\_\_\_\_\_\_\_\_ S.A.;

15.1.3 algoritmi, proceduri sau tehnici, sau idei și principii esențiale care stau la baza unor asemenea algoritmi, proceduri sau tehnici dezvoltate de sau folosite de \_\_\_\_\_\_\_\_\_ S.A. sau în alt fel cunoscute Societății (mai puțin orice algoritmi, proceduri sau tehnici care țin de domeniul public), indiferent dacă acești algoritmi, proceduri sau tehnici fac sau nu parte dintr-un program de computer, inclusiv, dar fără a se limita la tehnici pentru:

(i) identificarea posibililor clienți;

(ii) comunicarea efectivă cu clienții existenți sau potențiali;

(iii) reducere \_\_\_\_\_\_\_\_\_ S.A. a costurilor de funcționare sau creșterea eficienței sistemului;

15.1.4 faptul ca folosește, a folosit sau a evaluat ca posibilitate de a folosi orice bază de date anume, surse de date, algoritm, procedură sau tehnică sau ideile și principiile esențiale care stau la baza unui asemenea algoritm, procedura sau tehnica dezvoltate sau furnizate de o persoana, alta decât Societatea (inclusiv orice algoritm, procedura sau tehnica din domeniul public) indiferent dacă asemenea algoritm, procedura sau tehnica fac parte dintr-un program de computer sau nu;

15.1.5 strategiile de stabilire a prețurilor sau de marketing, dezvoltate, investigate, dobândite (de la o terță persoană sau în alt fel), evaluate, modificate, testate sau folosite de către \_\_\_\_\_\_\_\_\_ S.A., sau orice informații cu privire la sau care ar putea în mod rezonabil duce la dezvoltarea unor asemenea strategii;

15.1.6 orice informație primită de Mandatar, în legătura cu \_\_\_\_\_\_\_\_\_ S.A., de la terțe persoane care au, la rândul lor, o obligație de confidențialitate despre a cărei existență înștiințează pe Mandatar;

15.2 Mandatarul se obligă să păstreze confidențialitatea conform prezentului Contract de mandat, acceptând să respecte fiecare restricție și obligație din prezentul Contract de mandat, pe toată durata mandatului precum și pentru o perioadă de 2 ani de la data încetării mandatului, indiferent de modul de încetare a acestuia.

15.3 Mandatarul se obligă să nu dezvăluie Clauzele de confidențialitate niciunei persoane, cu excepția situațiilor prevăzute de lege sau în cazul în care există acordul prealabil scris al \_\_\_\_\_\_\_\_\_ S.A., dat de către Consiliul de Administrație, sau exceptând cazurile în care se stipulează altfel în prezentul Contract de mandat.

15.4 Toate obligațiile mai sus menționate, decurgând din prezentul dar pentru care restricțiile nu se aplică acelei părți a Clauzelor de confidențialitate pentru care Mandatarul demonstrează că:

15.4.1 a fost făcută public în alt fel decât ca rezultat al unei divulgări din partea Mandatarului; sau

15.4.2 era disponibilă, pentru Mandatar, pe baze neconfidențiale, înaintea oricărei dezvăluiri făcute de \_\_\_\_\_\_\_\_\_ S.A. către Mandatar dar numai dacă:

(i) sursa unei asemenea informații nu era obligată legal sau contractual, să nu dezvăluie asemenea informații,

(ii) Mandatarul informează prompt Societatea că este în posesia unei astfel de informații.

15.5 Obligația de păstrare a confidențialității Clauzelor de confidențialitate supraviețuiește duratei prezentului Contract de mandat și se întinde pe o perioadă de 2 ani de la încetarea prezentului Contract de mandat, indiferent de modul în care are loc aceasta încetare.

15.6 În cazul încălcării cu rea voință a obligației de confidențialitate, Mandatarul este obligat să plătească \_\_\_\_\_\_\_\_\_ S.A. daune-interese pentru prejudiciile aduse \_\_\_\_\_\_\_\_\_ S.A. în limita a cel mult 6 (șase) remunerații lunare.

15.7 Nicio prevedere din aceasta secțiune nu va fi interpretată în sensul împiedicării Consiliului de Administrație să dezvăluie, în condițiile stabilite în prezentul Contract de mandat, informații către public, Adunarea Generală a Acționarilor sau autoritățile relevante, în cazul în care astfel de dezvăluiri sunt impuse de lege, statutul \_\_\_\_\_\_\_\_\_ S.A. sau decizii ale Adunării Generale a Acționarilor.

**Art. 16 Modalitatea de evaluare a Mandatarului**

16.1 În conformitate cu prevederile art. 36 alin. (5) din Ordonanța de Urgență a Guvernului nr. 109/2011, evaluarea activității directorilor se face anual de către Consiliul de Administrație și vizează atât execuția contractului de mandat, cât și a componentei de management a planului de administrare. Rezultatele evaluării se comunică AMEPIP.

16.2 Evaluarea directorului se va face prin raportare la profilul candidatului cuprins în componenta integrală a planului de selecție întocmită la începutul derulării procedurii de selecție pentru acest post.

**Art. 17 Forța majoră**

17.1 Fiecare parte poate suspenda îndeplinirea oricărei obligații din Contractul de mandat pentru orice perioadă în care este împiedicată să execute obligația respectivă, ca rezultat direct al unui eveniment de Forță Majoră.

17.2 Forța Majoră reprezintă un eveniment neprevăzut și de neevitat care apare pe perioada de derulare a Contractului de mandat, care este în afara controlului părților și care împiedică total sau parțial îndeplinirea obligațiilor contractuale ale acestora. Aceste evenimente includ, dar nu se limitează la război, cutremur, incendiu, furtună, inundație, alte calamități naturale similare.

17.3 Pentru a avea efecte exoneratoare de răspundere, atât începutul, cât și sfârșitul evenimentului de Forță Majoră trebuie notificate celeilalte părți în termen de 3 zile calendaristice de la apariție. Omisiunea notificării va face ca partea care nu s-a conformat să suporte toate daunele provocate celeilalte părți prin neanunțare la termen.

17.4 În cazul în care evenimentul de Forță Majoră se prelungește o perioadă mai mare de 45 de zile, fiecare parte poate cere rezilierea Contractului de mandat fără niciun fel de despăgubiri în sarcina vreuneia dintre acestea.

**Art. 18 Modalitatea de soluționare a litigiilor**

18.1 Orice neînțelegeri izvorâte din încheierea, interpretarea, executarea sau modificarea clauzelor prezentului Contract de mandat se soluționează pe cale amiabilă, în termen de cel mult 30 de zile calendaristice de la notificare.

18.2 Orice dispută care nu poate fi soluționată în condițiile de mai sus, se va soluționa de către instanțele judecătorești competențe din România.

**Art. 19 Alte clauze**

19.1 Prezentul Contract de mandat nu poate fi modificat sau completat decât prin acordul scris prealabil al Părților. Nicio Parte nu va avea dreptul să transfere, să cedeze ori să delege drepturile și obligațiile sale din prezentul Contract de mandat, fără consimțământul scris prealabil al celeilalte Părți, cu excepția delegării atribuțiilor mandatarului prin împuterniciri acordate unor salariați ai \_\_\_\_\_\_\_\_\_ S.A. în cazul în care mandatarul se află în concediu de odihnă, concediu medical, delegație și/sau alte situații prevăzute de lege.

19.2 Trimiterile la dispoziții legale din cuprinsul prezentului Contract de mandat se consideră ca fiind efectuate la cele similare în caz de modificare, completare sau abrogare.

19.3 Neexercitarea sau exercitarea cu întârziere de către o Parte a oricărui drept din prezentul Contract de mandat nu va fi considerată o renunțare la dreptul respectiv, iar exercitarea singulară sau parțială a oricărui astfel de drept nu va împiedica exercitarea din nou sau în viitor a acelui drept sau a oricărui alt drept.

19.4 În cazul în care orice prevedere din prezentul Contract de mandat sau orice aplicare a acesteia este considerată nulă, ilegală sau inaplicabilă, nu va afecta validitatea, legalitatea și aplicabilitatea restului prevederilor acestui Contract de mandat.

19.5 Prezentul Contract de mandat, drepturile și obligațiile părților, vor fi guvernate, interpretate și puse în aplicare în conformitate cu legea română.

 Prezentul Contract s-a încheiat astăzi, …………………, în limba română, la sediul Mandantului, în două exemplare originale, din care 1 exemplar pentru Mandatar.

 **MANDANT MANDATAR**

 **\_\_\_\_\_\_\_\_ S.A.**

 **PRIN PREȘEDINTELE ............................................................**

**CONSILIULUI DE ADMINISTRAȚIE**

 **AVIZAT**

 **DIRECȚIA JURIDICĂ**

**Anexa 1 la contractul de mandat nr. \_\_\_\_\_\_\_\_\_ din data de \_\_\_\_\_\_\_\_\_\_**

**OBIECTIVE ȘI INDICATORI-CHEIE DE PERFORMANȚĂ**

**Condiții de revizuire a obiectivelor de performanță și a indicatorilor-cheie de performanță – Precizări legale**

H.G. nr. 639/2023

***Art.18***Inițiativa revizuirii obiectivelor și gradelor de îndeplinire a indicatorilor-cheie de performanță poate aparține atât consiliului, cât și autorității publice tutelare.

***Art. 19***

(1) Consiliul transmite recomandările pentru revizuirea valorilor indicatorilor de performanță, folosiți ca bază pentru stabilirea componentei variabile a remunerației, acționarului-stat/asociat, prin Autoritatea Publică Tutelară, și celorlalți acționari, dacă este cazul.

(2) În cazul inițierii de către Autoritatea Publică Tutelară a procesului de revizuire, a obiectivelor și gradelor de îndeplinire a indicatorilor-cheie de performanță, aceasta transmite propunerile sale către consiliu și, după caz, celorlalți acționari.

***Art. 20***

(1) În cazul în care se constată că recomandările pentru revizuire prevăzute la art. 19 alin. (1) au impact asupra eficacității și eficienței întreprinderii, se inițiază procedura convocării Adunării Generale a Acționarilor în cazul societăților, pentru aprobarea noilor niveluri supuse modificării.

(2) În cazul regiilor autonome, consiliul supune aprobării autorității publice tutelare noile niveluri ale indicatorilor de performanță.

(3) Nivelurile indicatorilor aprobate de Adunarea Generale a Acționarilor/asociaților sau autoritatea publică tutelară, după caz, se vor concretiza într-un act adițional la contractul de mandat.

***Art. 22***

Obiectivele și gradele de îndeplinire a ICP pot fi modificate, după caz, în următoarele situații:

a) conjuncturi favorabile de piață;

b) forța majoră;

c) nealocarea integrală a sumelor de la bugetul de stat sau bugetul local, conform angajamentelor asumate de autoritatea publică tutelară la momentul încheierii contractelor de mandat;

d) alte cauze neimputabile administratorilor și care nu afectează realizarea obiectivelor și a țintelor stabilite pentru întregul mandat.

***Art. 23***

(1) Pentru modificarea valorilor ICP se respectă procedura prevăzută pentru aprobarea lor inițială.

(2) Valorile modificate ale ICP se transmit AMEPIP în vederea avizării și includerii în tabloul de bord.

 **MANDANT MANDATAR**

 **\_\_\_\_\_\_\_ S.A.**

 **PRIN PREȘEDINTELE ............................................................**

**CONSILIULUI DE ADMINISTRAȚIE**

 **AVIZAT**

 **DIRECȚIA JURIDICĂ**

**Anexa 2 la contractul de mandat nr. \_\_\_\_\_\_\_\_\_ din data de \_\_\_\_\_\_\_\_\_\_**

**OBLIGAȚII DE NECONCURENȚĂ**

1.Neconcurență:

Pe perioada exercitării mandatului său în Societate, Mandatarul, în mod direct sau indirect, fie în nume propriu ori în calitate de salariat, agent, consultant, administrator, director, membru în orice organ de administrare sau conducere, asociat, acționar, investitor sau în orice altă calitate deținută la o altă societate, este de acord și se obligă:

1.1 să nu se angajeze în orice activitate sau afacere care este în concurență reală cu sau similară cu o activitate sau afacere principală a Societății (cele definite de obiectul principal de activitate), ori cu o activitate sau afacere pe care Societatea o desfășoară sau își propune să o desfășoare și să nu promoveze ori să sprijine, financiar sau altfel o astfel de activitate/afacere; sau

1.2 să nu asiste în orice mod, orice persoană ale cărei activități sunt în concurența cu sau care prejudiciază în orice alt mod activitățile de afaceri ale Societății.

2. Abținerea de la solicitarea de servicii:

Pe perioada exercitării mandatului său în Societate, Mandatarul, în mod direct sau indirect, cu sau fără comision, fie în nume propriu sau în calitate de salariat, agent, consultant, administrator, director, membru în orice organ de administrare sau conducere, asociat, acționar, investitor sau în orice altă calitate deținută la o altă societate cu același obiect de activitate, nu va:

2.1 determină sau încearcă să determine orice salariat, consultant, furnizor, cumpărător sau antreprenor independent al Societății să înceteze sau să modifice în orice mod (de exemplu prin reducerea comenzilor plasate Societăţii) relația sa cu Societatea;

2.2 utiliza, reține în calitate de consultant sau de antreprenor, ori determină angajarea sau reținerea oricărui salariat, consultant, furnizor, cumpărător sau antreprenor independent al Societății.

2.3 solicită sau acceptă orice afacere, patronaj, comenzi, cumpărători sau clienţi pentru sine sau pentru orice altă persoană sau entitate, de la orice client sau cumpărător al Societăţii care reprezintă 20 % sau mai mult din veniturile Societăţii în ultimele trei trimestre calendaristice dinaintea încetării respective sau să acorde oricărei alte persoane, firme sau corporaţii dreptul de a efectua oricare dintre cele de mai-sus.

2.4 interferă cu, sau afecta ori încerca să afecteze, relaţiile de afaceri ale Societăţii (în mod expres, implicit sau altfel) cu oricare dintre clienţii, cumpărătorii sau furnizorii acesteia.

3. Clauză de neconcurență:

 În cazul în care Mandantul activează clauza de neconcurență, Mandatarul, ulterior încetării mandatului de Director General, nu va putea întreține relații de afaceri cu entități juridice concurente sau care au același domeniu de activitate cu \_\_\_\_\_\_\_\_\_ S.A., pe o perioadă de cel mult 24 de luni de la încetarea prezentului Mandat.

4. Încălcarea obligațiilor de neconcurență:

Orice încălcare a obligațiilor cuprinse în prezenta anexă de către Mandatar îndreptățește Societatea să solicite acestuia despăgubiri pentru daunele provocate Societății.

|  |  |
| --- | --- |
| **MANDANT** **\_\_\_\_\_\_\_ S.A.****Prin Președintele Consiliului de Administrație****\_\_\_\_\_\_\_\_\_\_\_\_\_\_\_\_\_** |  **MANDATAR****\_\_\_\_\_\_\_\_\_\_\_\_\_\_\_\_\_** |

**Anexa 3 la contractul de mandat nr. \_\_\_\_\_\_\_\_\_ din data de \_\_\_\_\_\_\_\_\_\_**

**ACORD DE CONFIDENȚIALITATE**

Încheiat între:

1**.** Domnul \_\_\_\_\_\_\_\_\_\_\_\_\_\_\_\_\_\_\_\_ președinte C.A., desemnat să semneze prezentul contract, în baza Deciziei nr.\_\_\_\_\_ din data \_\_\_\_\_\_\_\_\_\_\_, a Consiliului de Administrație (denumit în continuare MANDANT/SOCIETATE)

Si:

2. Domnul **\_\_\_\_\_\_\_\_\_\_\_\_\_\_\_\_\_**

in calitate de **Director General** (denumit in continuare MANDATAR),

denumite colectiv „Părţile" şi individual „Partea" / „Fiecare Parte"

Capitolul 1. Definiţii

În cadrul prezentului Acord de Confidenţialitate termenii folosiţi vor avea înţelesurile indicate mai jos:

|  |  |
| --- | --- |
| Reprezentanţii**\_\_\_\_\_\_\_\_\_\_\_\_\_\_\_\_ S.A.** | sunt toţi angajaţii, agenţii, consilierii, auditorii, consultanţii şi orice alte persoane împuternicite să reprezinte şi să angajeze juridic societatea; |
| Mandatar | Directorul General |
| Contractul | este Contractul de Mandat nr. \_\_\_\_\_ din data de \_\_\_\_\_\_\_\_\_\_\_\_\_\_\_\_încheiat între \_\_\_\_\_\_\_\_\_ S.A. şi Mandatar; |

Informaţiile Confidenţiale sunt:

Toate informaţiile, informaţiile sensibil comercial şi datele scrise sau orale, de orice tip emise în formă tangibilă sau intangibilă, referitoare la societate, la orice aspect de orice natură ale activităţii acestuia care pot fi folosite în orice formă şi pe orice suport şi care sunt furnizate de către societate Mandatarului;

Orice analize, compilaţii, date, sinteze, rezumate, previziuni sau orice alte documente (scrise de mână sau procesate în orice alt mod), redactate de către Mandatar care conţin sau se fundamentează în totalitate sau parţial pe informaţiile furnizate de către **\_\_\_\_\_\_\_\_\_\_\_\_\_\_\_\_\_ S.A.** şi/sau de Reprezentanţii acesteia;

Informaţii clasificate “Secret de serviciu” sunt informaţiile aparţinătoare **\_\_\_\_\_\_\_\_\_\_\_\_\_\_\_\_\_ S.A.** care sunt înregistrate şi marcate corespunzător în conformitate cu prevederile legale.

Nu intră în categoria informaţiilor confidenţiale următoarele :

Informaţii deja cunoscute de către Mandatar dacă aceste informaţii nu au fost furnizate sub incidenţa unui angajament de confidenţialitate sau care nu fac obiectul altor obligaţii de confidenţialitate asumate de către Mandatar faţă de **\_\_\_\_\_\_\_\_\_\_\_\_\_\_\_\_\_ S.A.** şi/sau reprezentanţii **\_\_\_\_\_\_\_\_\_\_\_\_\_\_\_\_\_ S.A.**. În toate cazurile, sarcina probării faptului că Informaţiile Confidenţiale au intrat în posesia Mandatarului anterior semnării prezentului Acord de Confidenţialitate îi va reveni Mandatarului;

Informaţii care au caracter public sau devin publice prin orice mijloace care exclud culpa sau neglijenţa Mandatarului;

Informaţii puse la dispoziţia Mandatarului în mod legal şi fără obligaţia de confidenţialitate de către un terţ care la rândul său dupa cunostinta Mandatarului nu este ţinut de obligaţia de confidenţialitate fată de **\_\_\_\_\_\_\_\_\_\_\_\_\_\_\_\_\_ S.A.** şi/sau reprezentanţii **\_\_\_\_\_\_\_\_\_\_\_\_\_\_\_\_\_ S.A.**

Documentele ce privesc activitatea MANDATARULUI, precum și contractul de mandat nr. \_\_\_\_ din data de \_\_\_\_\_\_\_\_\_\_, cu toate prevederile, anexele, actele adiționale și modificările ulterioare.

Capitolul 2. Obiectul Acordului de Confidenţialitate

Prezentul Acord de Confidenţialitate are ca obiect angajamentul Mandatarului de păstrare a confidenţialităţii asupra Informaţiilor Confidenţiale în activitatea de administrare, precum si angajamentul Mandantului de pastrare a confidențialitatii datelor și informațiilor referitoare la derularea activității MANDATARULUI si prevederile contractului de mandat nr. \_\_\_\_ din data de \_\_\_\_\_\_\_\_\_\_, cu toate prevederile, anexele, actele aditionale si modificarile ulterioare, pentru o perioada de doi ani de la incetarea mandatului;

În acest sens, obligatiilor Partilor sunt după cum urmează:

Mandatarul se obligă:

Să păstreze cu stricteţe confidenţialitatea Informaţiilor Confidenţiale şi să nu le divulge nici unei terţe persoane, altfel decât în strictă conformitate cu prevederile exprese ale acestui Acord de Confidenţialitate sau în temeiul consimţământului expres prealabil scris al **\_\_\_\_\_\_\_\_\_\_\_\_\_\_\_\_\_ S.A.**;

Să nu utilizeze Informaţiile Confidenţiale în nici un alt scop decât cel al unei bune administrări;

Să păstreze Informaţiile Confidenţiale şi copii ale acestora în siguranţă în aşa fel încât să prevină accesul neautorizat al terţilor (inclusiv în scopul respectării legislaţiei privind protecţia datelor din România şi a normelor, reglementărilor şi a altor prevederi relevante) şi să informeze imediat **\_\_\_\_\_\_\_\_\_\_\_\_\_\_\_\_\_ S.A.** dacă Mandatarului i se aduce la cunoştinţă că Informaţiile Confidenţiale au fost divulgate unor terţe părți neautorizate;

Informaţiile clasificate “Secret de serviciu” vor fi puse la dispoziţia Mandatarului pentru studiu numai la sediul **\_\_\_\_\_\_\_\_\_\_\_\_\_\_\_\_\_ S.A.**, transmiterea acestora făcându-se cu respectarea strictă a legislaţiei privind protecţia informaţiilor clasificate în România.

Mandantul se obligă:

Să păstreze cu stricteţe confidenţialitatea Informaţiilor Confidenţiale şi să nu le divulge nici unei terţe persoane, altfel decât în strictă conformitate cu prevederile exprese ale acestui Acord de Confidenţialitate sau în temeiul consimţământului expres prealabil scris al domnului \_\_\_\_\_\_\_\_\_\_\_\_\_\_\_;

Să nu utilizeze Informaţiile Confidenţiale în nici un alt scop;

 Să păstreze Informaţiile Confidenţiale şi copii ale acestora în siguranţă în aşa fel încât să prevină accesul neautorizat al terţilor (inclusiv în scopul respectării legislaţiei privind protecţia datelor din România şi a normelor, reglementărilor şi a altor prevederi relevante) şi să informeze imediat pe domnul \_\_\_\_\_\_\_\_\_\_\_\_\_\_, dacă are cunoştinţă că Informaţiile Confidenţiale au fost divulgate unor terţe parţi neautorizate;

Capitolul 3. Situaţii speciale

În situaţia în care oricare parte are cunoştinţă de orice divulgare sau utilizare neautorizată a Informaţiei Confidenţiale, va notifica cealalta parte despre aceasta şi va depune toate diligenţele în vederea limitării oricăror daune sau pierderi prezente şi/sau viitoare ce rezultă din respectivă divulgare şi/sau utilizare neautorizată a Informaţiilor Confidenţiale.

Informaţiile Confidenţiale sunt şi vor rămâne proprietatea **\_\_\_\_\_\_\_\_\_\_\_\_\_\_\_\_\_ S.A.**, iar divulgarea lor nu va acorda Mandatarului nici un alt drept asupra Informaţiei Confidenţiale decât cel de a o folosi exclusiv în scopul prevăzut.

Încetarea efectelor Contractului, din orice motiv, generează în sarcina partilor obligaţia restituirii către cealalta parte a tuturor informaţiilor furnizate de către acesta în scopul îndeplinirii Contractului, în cel mult 5(cinci) zile de la data încetării Contractului. De asemenea, în acelaşi termen Mandatarul va distruge sau va şterge orice document sau fişier scris sau procesat pe dischetă, bandă, microfilm sau în alt mod şi pe orice suport care constă în/sau poate conţine informaţii redactate de Mandatarul, în măsura în care respectivele informaţii sunt Informaţii Confidenţiale.

Capitolul 4. Obligaţii. Despăgubiri.

Părțile declară că sunt pe deplin informate cu privire la valoarea Informaţiilor Confidenţiale si că orice dezvăluire poate cauza prejudicii.

Orice parte va notifica celeilalte părți în condiţiile prevăzute în prezentul Acord de Confidenţialitate orice cerere de divulgare a unei Informaţii Confidenţiale.

Părțile sunt integral răspunzătoare pentru orice prejudiciu cauzat prin încălcarea directă a obligaţiilor de confidenţialitate asumate prin prezentul Acord de Confidenţialitate.

Dacă părțile suferă pierderi de orice fel cauzate de încălcarea prezentului Acord de Confidenţialitate, au dreptul de a cere în instanţă recuperarea daunelor create prin încălcarea drepturilor si obligaţiilor menţionate în prezentul Acord de Confidenţialitate si în acest sens se va adresa instanţei competente.

Capitolul 5. Proceduri legale

Prin derogare de la obligaţiile prezentului Acord de Confidenţialitate, Pările au dreptul să divulge Informaţii Confidenţiale dacă şi numai în cazul în care divulgarea de Informaţii Confidenţiale este cerută de legi, regulamente, proceduri legale sau de către autorităti şi instituţii publice relevante sau ca urmare a unei hotărâri definitive a instanţei judecătoreşti.

Într-o astfel de situaţie fiecare Parte trebuie să informeze în scris cu privire la o astfel de cerere, în cel mai scurt timp posibil şi, în măsura în care este posibil, înainte de a efectua orice divulgare, în scopul de a permite identificarea unei soluţii adecvate de protejare a Informaţiilor Confidenţiale. Partile se obligă să coopereze în cel mai intens mod permis de lege, în identificarea unei astfel de soluţii de protecţie.

În absenţa unei astfel de măsuri de protecţie sau a renunţării unei dintre Parti la obligativitatea respectării prevederilor prezentului Acord de Confidenţialitate, orice Parte va dezvălui numai acea parte din Informaţiile Confidenţiale care este indicată, printr-o consiliere adecvată, ca fiind suficientă în raport cu cerinţele legale.

Partile se obligă să depună toate eforturile rezonabile în scopul obţinerii unor asigurări suficiente că Informaţiile Confidenţiale divulgate, vor fi tratate şi utilizate într-o manieră care să asigure, în cea mai mare măsură posibilă, păstrarea caracterului lor confidenţial.

Capitolul 6. Notificări

Notificarea sau orice altă comunicare efectuată în conformitate cu prezentul Acord de Confidenţialitate trebuie să fie efectuată în scris, în limba română şi va trebui să fie transmisă la adresa menţionată la Capitolul Părţile.

O notificare se consideră a fi recepţionată de cealaltă Parte:

La momentul remiterii, dacă este predată personal;

La data confirmării primirii, dacă este trimisă prin poştă,

La data transmiterii faxului, în cazul în care aceasta este transmisă prin fax cu confirmare de primire, cu excepţia cazului în care faxul a fost trimis în afara orelor de program, în acest caz notificarea se consideră a fi recepţionată în următoarea zi lucrătoare;

La data transmiterii e-mail-ului, în cazul în care este transmisă prin e-mail, cu excepţia cazului în care e- mail-ul a fost primit în afara orelor de program, în acest caz notificarea se consideră a fi recepţionată în următoarea zi lucrătoare.

Capitolul 7. Legea şi jurisdicţia aplicabilă

Prezentul Acord de Confidenţialitate este guvernat de legea română.

În cazul apariţiei unui conflict între Părţi în legătură cu prezentul Acord de Confidenţialitate, Părţile se vor întâlni şi vor încerca rezolvarea amiabilă a neînţelegerii. În cazul în care Părţile nu ajung la rezolvarea amiabilă a diferendului în termen de 15 zile de la data începerii negocierilor, disputa va fi supusă spre soluţionare instanţelor judecătoreşti competente.

Capitolul 8. Intrarea în vigoare. Durata Acordului de Confidenţialitate

Prezentul Acord de Confidenţialitate intră în vigoare la data semnării lui de către ambele Părţi.

 Prezentul Acord de Confidenţialitate este în vigoare pe toată durata Contractului de Mandat şi continuă să producă efecte timp de 2 (doi) ani de la data încetării Contractului de Mandat.

Capitolul 9. Dispoziţii finale

Orice amendament cu privire la prezentul Acord de Confidenţialitate se realizează cu acordul scris al Părţilor.

În cazul în care oricare din sau prevederile acestui Acord de Confidenţialitate este declarată nulă celelalte prevederi rămân pe deplin valabile şi îşi produc efectele în condiţiile stipulate mai sus.

Prezentul Acord de Confidenţialitate a fost încheiat astăzi, \_\_\_\_\_\_\_\_\_\_\_\_\_\_\_, în 2 (două) exemplare originale, câte unul pentru fiecare parte.

|  |  |
| --- | --- |
| **MANDANT** **\_\_\_\_\_\_\_ S.A.****Prin Presedintele Consiliului de Administrație****\_\_\_\_\_\_\_\_\_\_\_\_\_\_\_\_\_** | **MANDATAR** **\_\_\_\_\_\_\_\_\_\_\_\_\_\_\_\_\_**  |
|  |  |